钦定古今图书集成/明伦汇编/氏族典/第612卷 > 《唐书》 > 令狐锟
## 钦定古今图书集成/明伦汇编/氏族典/第612卷 > 《唐书》 > 令狐锟

按《猗氏县志》：“锟，字大任，让产焚券，周急扶危。常畜鹅，
张姓失鹅，误认不与较，赴饮邻庄，醉或来扶，探袖中
物匿之，虽觉，终不言其人。其隐恶如此。子一柏，廪生，
封文林郎。孙泌，字俨若，丁酉举人，甲辰进士，授嵩县
知县，嵩民诵为神君。曾孙永辉，戊午举人，任新城知
县。子一模，襟怀磊落，生平嗜薛文清《读书录》，身体力
行，且以教其二子泩洺。”